มีเพศสัมพันธ์วันที่11เดือนก่อนไม่ได้ป้องกัน จึงกินยาคุมฉุกเฉินหลังจากกินได้5วัน วันที่6มีมีอาการเจ็บหน่วงที่ท้องน้อย แล้วมีเลือดไหลออกมาคล้ายประจำเดือน ประมาณ5วัน อยู่ในช่วงไกล้มีประจำเดือนด้วย ตั้งแต่วันแรกที่มีประจำเดือนเลยเริ่ทรับประทานยาคุมกำเนิดแบบรายเดือน ไดแอน35 ช่วงพักยา7วัน มีประจำเดือน แต่มีมาน้อยแค่3วันหาย อยากทราบว่าเลือดที่ออกมามีโอกาสเป็นเลือดล้างหน้าเด็กไหมคะ ยังจะมีโอกาศทัองไหม
สวัสดีค่ะ จากที่กล่าวมา หลังการใช้ยาคุมฉุกเฉินอย่างถูกต้องภายใน 72 ชั่วโมงหลังมีเพศสัมพันธ์ จะช่วยลดโอกาสการตั้งครรภ์ลงไปได้ประมาณ 80-90% ค่ะหลังจากกินยาคุมฉุกเฉิน อาจมีเลือดออกผิดปกติทางช่องคลอดตามมาได้ เลือดที่ออกมาจึงอาจจะเป็นเลือดประจำเดือนจริงหรือเลือดจากผลข้างเคียงของยาโดยถ้ากินยาคุมแบบรายเดือนหลังจากนั้นไปแล้วจนครบแผง ตอนช่วงเว้นยามีประจำเดือนมาแล้วก็แสดงว่าน่าจะไม่ตั้งครรภ์ แต่หากยังไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หรือไปยืนยันผลที่รพอีกครั้ง ถ้าไม่ตั้งครรภ์จริงก็ให้กินยาคุมแผงต่อไปทันทีที่พักยาครบ 7 วันค่ะ